CELEX: 52011PC0754
Language: mt
Date: 2011-11-08
Title: Proposta Konġunta għal REGOLAMENT TAL-KUNSILL li jemenda r-Regolament (UE) Nru 204/2011 dwar miżuri restrittivi fid-dawl tas-sitwazzjoni fil-Libja

|
			
		
		
		52011PC0754
		
			Proposta Konġunta għal REGOLAMENT TAL-KUNSILL li jemenda r-Regolament (UE) Nru 204/2011 dwar miżuri restrittivi fid-dawl tas-sitwazzjoni fil-Libja /* KUMM/2011/0754 finali - 2011/0337 (NLE) */
			
				
		
		
			
			   	MEMORANDUM TA’ SPJEGAZZJONI
(1)                   
Fis-27 ta’ Ottubru 2011 il-Kunsill
tas-Sigurtà tan-Nazzjonijiet Uniti ddeċieda li l-projbizzjoni fuq
it-titjiriet kollha fl-ispazju tal-ajru tal-Libja, li kien impona
bir-Riżoluzzjoni 1973(2011) tas-17 ta' Marzu 2011, għandha
tintemm minn 23.59 ħin lokali Libjan
fil-31 ta’ Ottubru 2011.
(2)                   
Ir-Rappreżentant Għoli
għall-Affarijiet Barranin u l-Politika ta’ Sigurtà u l-Kummissjoni Ewropea
għalhekk jipproponu li jirrevokaw il-projbizzjoni korrispondenti
stabbilita fir-Regolament tal-Kunsill (UE) Nru 204/2011 dwar miżuri
restrittivi fid-dawl tas-sitwazzjoni fil-Libja.
2011/0337 (NLE)
Proposta Konġunta għal
REGOLAMENT TAL-KUNSILL
li jemenda r-Regolament (UE) Nru 204/2011
dwar miżuri restrittivi fid-dawl tas-sitwazzjoni fil-Libja
IL-KUNSILL TAL-UNJONI EWROPEA,
Wara li kkunsidra t-Trattat dwar
il-Funzjonament tal-Unjoni Ewropea, u b’mod partikolari l-Artikolu 215
tiegħu,
Wara li kkunsidra d-Deċiżjoni
tal-Kunsill 2011/…/PESK tal-… 2011 li temenda d-Deċiżjoni
tal-Kunsill 2011/137/PESK dwar miżuri restrittivi fid-dawl
tas-sitwazzjoni fil-Libja[1],
Wara li kkunsidra l-proposta konġunta
mir-Rappreżentant Għoli tal-Unjoni għall-Affarijiet Barranin u
l-Politika ta' Sigurtà u l-Kummissjoni Ewropea,
Billi:
(1)              
Permezz tar-Riżoluzzjoni 2016
tiegħu, il-Kunsill tas-Sigurtà tan-Nazzjonijiet Uniti ddeċieda
fis-27 ta’ Ottubru 2011 li l-projbizzjoni fuq it-titjiriet
kollha fl-ispazju tal-ajru tal-Libja, li kienet ġiet deċiża
fis-17 ta' Marzu 2011, għandha tintemm.
(2)              
B’referenza
għad-Deċiżjoni 2011/137/PESK din il-projbizzjoni fuq
it-titjiriet ingħatat effett fl-Unjoni Ewropea bir-Regolament (KE)
Nru 204/2011 dwar miżuri restrittivi fid-dawl tas-sitwazzjoni
fil-Libja[2]
kif emendat[3].
(3)              
Konformi mad-Deċiżjoni 2011/…/PESK
id-dispożizzjoniijiet relevanti tar-Regolament (UE) Nru 204/2011
għandhom għalhekk jiġu mħassra,
ADOTTA DAN IR-REGOLAMENT:
Artikolu 1
L-Artikolu 4b tar-Regolament (UE)
Nru 204/2011 huwa mħassar.
Artikolu 2
Dan ir-Regolament għandu jidħol
fis-seħħ l-għada tal-jum tal-pubblikazzjoni tiegħu f' Il-Ġurnal
Uffiċjali tal-Unjoni Ewropea.
Dan ir-Regolament għandu jorbot
fl-intier tiegħu u japplika direttament fl-Istati Membri kollha.
Magħmul fi Brussell,
                                                                       Għall-Kunsill
                                                                       Il-President
[1]               ĠU L … , … 2011, p. ..
[2]               ĠU L 58, 3.3.2011, p. 1.
[3]               Ir-Regolament (KE)
Nru 296/2011 (ĠU L 80, 26.3.2011, p.2).